JohanHeinsen/ENO huggingface dataset:
Viborger Samler, 1841-05-06
Ved allerhøieste Resolution af 1ste d. M. er der forundt Professor i Astronomien Oluffsen Tilladelse til at foretage en Reise i Udlandet fra Juni til November d. A. - Hans Forretninger ville midlertidigen blive overtagne af Professor Ramus, med Undtagelse af hans Andeel i Examinationen ved Exammen Artium i Efteraaret, hvilken vil blive overdragen til Observator Mag. Pedersen. Til Embedsexamen for Lærere ved de lærde Skoler, fremstillede sig Stud. phill. Georg Simon Jørgensen og erholdt til Hovedcharacteer Haud illandabilis. (med Tallet 30). (Da.)
Viborger Samler, 1841-05-06
Den fuldstændige juridiske Embedsexamen Mandagen den 3die Mai. Herman Christian Henrik Schubarth, Hand illandabilis. En forlod Examen. Af de foregaaende Annoncer og den fuldstændige juridiske Exammen, der den 3die Mai er tilendebragt, vil det erfares: at samme har været afholdt i 13 Dage og at af de 26 Jurister, som indstillede sig til den mundtlige Prøve, have 12 erholdt Characteren Laudabilis 11 Hand illandabilis og 3 forlode Exammen. (Da.)
Viborger Samler, 1841-05-06
Examen medico chirurgicum er siden vor forrige Anmeldelse tilendebragt af: Ohm Hand illand, primi gradus; Adler og Silverberg Laudabilis; Een Non conten. (Da.)
Viborger Samler, 1841-05-06
En af de Embedsmænd, der vistnok i længst Tid har været ansat ved Toldvæsenet, forhenværende Toldinspecteur Muus, døde i Løverdags i en høi Alder. (Bl. T.)J Ved den af Studenter til Fordeel for Frederik den Sjettes Asyl givne Concert var Overskuddet 280 Rbd. Den aarlige Maleri-Udstilling paa Charlottenburg, der iaar har været mindre riig end ellers, vil ophøre den 11te Mai.
Viborger Samler, 1841-05-06
J Anledning af, at der for Nr. 26 af "Corfaren var anmeldt en Literatus Jensen som Udgiver, ansvarlig Redacteur og Forfatter af de i Numeret indeholdte Artikler, fandt man sig beføiet, til at undersøge hvorvidt dette forholdt sig saaledes, og det er da bleven oplyst, at bemeldte Jensen aldeles ikke har havt noget at gjøre med at forfatte eller udgive dette Nr.; men at han, som ikke er Literatus, men derimod Tømmerarbeider paa Larsens Plads, har efter Anmodning ladet sit Navn sætte paa Bladet, vel ikke mod Betaling men som Gjentjeneste i Anledning af, at der engang var skrevet en Ansøgning for ham af Vedkommende. (Bla. Td.) i Hr. Muth Rasmussen, der har virket meget for Musikens Fremgang, og navnligen i denne Henseende bereist de større Kjøbstæder, har i denne Tid udgivet en lille Piece, hvori han skitserer Musikkens Tilstand i Danmark, samt fremsætter sine Jdeer til dens mulige Opkomst. " Der bliver i denne Tid hos vor duelige Vognfabriqveur Hoff forarbeidet 2de Omnibusser, saa vi ville ei heller i denne Henseende længere staae tilbage for Udlandet. Den ene vil kunne rumme 20 Personer og den anden 16. De skulle være bestemte til i Sommer at befordre imellem Kbhavn og Charlottenlund. Men med Tiden ville de vel og træde i Stedet for den daarlige Befordring, Droscherne i Kbhavn nu tilbyde. J Mandags var det et haardt Veir med en Storm af V., og man vil vide, at der skal være kuldseilet under Hveen et preussisk Fregatskib, hvis Besætning dog, paa Capitainen og Kokken nær, blev reddet.
Viborger Samler, 1841-05-06
Den efter Aalb. Av. omtalte scandaløse Begivenhed paa Alleenberg, skal ifølge "Loll. Falst. Av." være noget overdreven, især om de afskyelige Ting, som bleve begaaede mod en ung Pige. De to Fuldmægtige vare ikke Candidati juris, men danske Jurister, og den tredie, som beæres med Titel af Candidat, er for kort siden bortviist fra dansk juridisk Exammen, fordi han forsøgte at benytte ulovlige Hjælpemidler. Blandt de Øvrige skal der kun have været en Student og en Discipel i øverste Classe, af et af de lærde Jnstituter, hvorfra han strax blev udviist. – Et senere No. af Aalb. Av. paastaaer imidlertid dens tidligere Beretnings Ægthed, og at navnlig Hovedmanden for de begaaede Uteerligheder skal være Candidatus juris med bedste Characteer. Slagelse, den 3die Mai. J Løverdags afbrændte en Halvgaard i Stillinge og Natten mellem Løverdag og Søndag vare Sprøiterne ude, da der sporedes en Jldebrand heri Egnen; imidlertid naaede de ikke Brandstedet, men maatte vende tilbage med uforrettet Sag, og vi have saaledes ikke faaet nærmere Efterretning om denne Jldsvaade. (Slg. A.)
Viborger Samler, 1841-05-06
Alt. Merc." fortæller, at den har modtaget en Rotits uden Navn og Datum, som den, og det med Grund, vil lade staae ved sit Værd, hvori det hedder, at inden kort Tid en Duepost vil blive indrettet imellem Kjøbenhavn og Hamborg.
Viborger Samler, 1841-05-06
Horsens, den 3die Mai. J denne Tid er en Preusser, som var kommen for at anlægge et Dampbrænderi, bleven arresteret, fordi han ikke har mødt til rette Tid i sin Hjemstavn for at gjøre Tjeneste som Værnepligtig.
Viborger Samler, 1841-05-06
(J Preussen er, som bekjendt, almindelig Værnepligt indført.) Jmidlertid har han faaet Tilladelse til visse Tider paa Dagen at komme ud og være tilstede i Brænderiet, for at tilendebringe Anlæggelsen deraf, dog naturligviis ledsaget af en Bevogter. Om kort Tid vil han blive transporteret hjem. (Ab. A.)
Viborger Samler, 1841-05-06
Eiendommen Dibbelhede, beliggende tæt ved Greenaae, er for kort Tid siden solgt af Hr. Meiniche til Hr. Møller fra Viborg for 4200 Rbd. Til Gaarden, hører 180 Tdr. Land Ager af fortrinlig Bonitet, hvorpaa der aarlig har været græsset over 80 Stude. Eiendommen staaer for 24 Tdr. Hartkorn fri Hovedgaardstaxt, hvortil dog ingen Bygning hører. Denne Handel bekræfter, hvad saa ofte erfares, at værdifulde Landeiendomme mange Steder kunne kjøbes saare billig. (Jyllp.)
Viborger Samler, 1841-05-06
Handels- og Skibs=Efterretninger. Blandt endeel andre vare Sager Directionen for TugtRasp- og Forbedringshuset om kort Tid agter at forskaffe sig ved Licitation til Fangernes Forbrug i Halv=Aaret fra 1ste Juni til 1ste Novbr. forekommer og 11,000 Stk. Fransk- og Suurbrød, 100 Tdr. gule Kogeærter, 30 Tdr. Smør, 16 Tdr. Bøgeaske &c. &c. Den kieler-altonaer Jernbane-Committee havde ikke ansøgt Keiseren af Rusland om at tage Actier i Banen, men blot udbedet sig hans Protection for Samme i Almindelighed. Hertil har Keiseren ladet svare: "at han betragtede Foretagendet med megen Jnteresse; men at hans i Henseende til alle fremmede Privatforetagender stedse fulgte Princip forbød ham directe at tage sig af Samme.
Viborger Samler, 1841-05-06
Skagen, den 1ste Mai. Jgaar Nat strandede her paa nordre Side af Revet Jagten "Ane Marie, Skipper Peter Egholm, hjemmehørende i Corsøer, kommende fra Frederikshald med Trælast og Jern, bestemt til Hjemstedet. Af Lasten er bjerget circa 50 Tylter Bræder og Tømmer, samt circa 28 Skpd. Jern. Fartøiet staaer ganske under Vand og er neppe til at redde. (Aalb. Av.)
Viborger Samler, 1841-05-06
Til Qvægmarkedet i Husum den 29de April vare hiddrevne 7,000 magre Stude; men Handelen gik kun langsomt, da Jngen vilde give de høit opskruede Priser, og Sælgerne maatte følgelig beqvemme sig til Afslag. 1,500 Stykker, bleve alligevel usolgte. (Huus. Ugbl.)
Viborger Samler, 1841-05-06
Viborg. Paa det her igaar afholdte Foraarsmarked, vare Priserne paa Kreaturerne ikke slet saa stive, som de i den sidste Tid have været, og varierede saaledes for gl. Køefra 1824 Rbd. Stkt., Kalvekoer holdtes omtrent i 30–34 Rbd. Stkt. Af Stude vare faa paa Markedet, og betaltes med 60 a 70 Rbd. Parret. Priserne paa Korn og Fedevare vare: Rug 22 a 24 Mk., Byg 16 Mk., Havre 8 a 10 Mk., Kartofler 1 Rbd. Tdn. Kjød 9 a 10 s., fersk Flesk 12 s., Smør 16 a 18 s. Pdt. Æg 10 s. Snesen.
Viborger Samler, 1841-05-06
Ledigt Embede. Toldkasserer-Embedet i Christiansted paa St. Croix, hvormed er forbunden Brevpost-Expeditionen. Gage c. 4000 Rd. vst. Ct. og 1000 Rd. vst. Ct. til Contoirhold. Caution stilles efter den vestindiske Regjerings nærmeste Bestemmelse og har hidtil været 12,000 Rd. vest. Ct. personlig Caution.
Viborger Samler, 1841-05-06
Udnævnelser. Under 1ste d. M. har Hs. Majestæt allernaadigst beskikket ordineret Catechet og første Lærer ved Borgerskolen i Bogense, H. C. Ebeling, til Sognepræst for Rold og Vebbestrup Menigheder i Viborg Stift og Sognepræst for Vel linge Menighed under Ribe Stift, C. F. Hassenfeldt, til Sognepræst for Holmsland Menighed under samme Stift.
Viborger Samler, 1841-05-06
- Den 2den Mai er Overskibschirurg Cand. chir. A. Thornam meddeelt Reservechirurgs Characteer.
Viborger Samler, 1841-05-06
Døde. Kjøbenhavn: Contoirchef og Departements-Secretair i det kgl. danske Cancelli, samt Lehnssecretair, Cancelliraad Christian Christensen, 42 Aar; Ane Regine Rasmussen, f. Gielstrup 51 Aar; Vexelmægler Haas's Hustru, Henriette Wengel, 30 Aar; Fru Overkrigscommissairinde Anne Cathrine Harthausen, f. Brockdorff, 51 Aar; Bogholder Oberkampff, Kirstine Marg. Wedsted, f. Orsleff, 76 Aar, Enkemad. Johanne Christine Baytiste 35 Aar; kgl. BiløberFrederik Petersen, 43 Aar; Elise Gram, 63 Aar; Jfr. Marie Lewin; Væversvend Johan Gustav Lenckler, 36 Aar; Caroline Frederikke Petrine Roed, 36 Aar; Jnger Cathrine Dør thea Rasmussen, f. Heyde, 59 Aar; Enken Karen Petersen, f. Rasmussen, 73 Aar; Ane Christine Thomsen, f. Salling, 65 Aar; Ane Rosine Nielsen, f. Lund, 62 Aar; Anne Margrethe Rotheiser. - Gurre: Athalia Thorstraten Bech f. Hoe, 35 Aar. - Gammelrød Skole: Wilhelmine Rebekka Petersen, f. Gehl, 27 Aar. - Søvig ved Varde. Rictmester Andreas Carl Rosenørn, 51 Aar. – Flensborg: JohanBraak Rodeberz, 70 Aar.
Viborger Samler, 1841-05-06
Med Dagvognen fra Viborg til Randers, den 5te Mai. Cand. Juul, Jomfru Dahl.
Viborger Samler, 1841-05-06
Paa almindelig Bededag prædiker til Høimesse i Domkirken: Hs. H. Hr. Stiftsprovst Schjødte, Rd. af Obs. og Om.; Ul i Søndresogn: Hr. Pastor Ursin. - Til Aftensang i Domkirken: Hr. Pastor Hindberg.
Viborger Samler, 1841-05-06
AVERTISSEMENTS. Førstkommende Tirsdag den 11te Mai, Kl. 7. Aften, afholdes en extraordinair Generalforsamling i Viborg Klub.
Viborger Samler, 1841-05-06
Brandassurance-Foreningen. for rørlige Eiendele i Nørre=Jylland.
Viborger Samler, 1841-05-06
At Hr. Proprietær van Deurs til Allingskovgaard, paa Grund af Bortreise, har frasagt sig Districtsforstanderskabet for Lysgaard og Hids Herreder, og at Hr. Proprietær Collstrup til Seerup Nygaard, er udnævnt til hans Eftermand, bekjendtgjøres herved.
Viborger Samler, 1841-05-06
J Directionsmødet, den 1ste Mai 1841. C. Jngerslew. W. Watt.
Viborger Samler, 1841-05-06
Bedste Sort afnakket islandsk Klipsisk er at faae Søren Møller.
Viborger Samler, 1841-05-06
Kjøbenhavnsk Presseskraae er atter at faae Søren Møller.
Viborger Samler, 1841-05-06
Gule lollandske Erter, af en ganske udmærket Qvalitet, og endnu bedre end de jeg hidtil har havt, er nylig arriveret hos L. Worre. Kaskjetter.
Viborger Samler, 1841-05-06
Fra Bundtmager Schleus i Randers har jeg modtaget i Oplag en Deel Kaskjetter af nyeste Facon, som udsælges til de billigste Priser. Skive, den 30te April 1811. Frederik Friis.
Viborger Samler, 1841-05-06
En skikkelig confirmeret Dreng af honette Forældre, der regner og striver godt og har Lyst til Handelen, kan strax blive antaget hos P. C. Dige i Skive.
Viborger Samler, 1841-05-06
En Gaard i Qvosted, Taarup Sogn, med tilliggende Jordeiendomme af Ager og Engs Hartkorn 2 Tdr. 4 Skpr. 3/4 Alb., er underhaanden strax at faae tilkjøbs. Paa Eiendommen kan holdes en Besætning af 2 Heste, 12 Fækreature og 30 Faar. Om Salgs-Vilkaarene m.v. kan Liebhavere erholde Oplysning hos Eieren Søren Hansen i Qvosted eller Fuldmægtig Thorgersen i Viborg. Andet Oplag af: Regler for Sundhedens Vedligeholdelse indeholdende: Om at gnide Legemet; om Nærings midlerne; om Klædedragten og Sengeklæderne; om Reenligheden; om at vadske sig med Sæbe, om Bevægelse og Arbeid, om Sindsbevægelser; om Hvile; om Legemets Udtømmelser. Faaes heftede for 12 s. hos Boghandler P.C. Kabell.
Viborger Samler, 1841-05-06
Skipper Lass fra Cappelln kommer paa Løverdag her paa Torvet med holsteensk Hvedemeel, Boghvedegryn, lubske Pølser og røgede holsteenske Sild.
Viborger Samler, 1841-05-06
Auctions-Placat. Jfølge Overeenskomst med vedkommende Auctionsdirecteur, bliver den Enkemadame Kjellerup i Kjøbenhavn tilhørende Heiberg Kirke, i Lysgaard Herred, matriculeret for Tiendehartkorn 11 Tdr. 6 Skpr., med Korn- og Qvægtienden af 81 Tdr. 3 Skp. 2 Fdkr. 1/5 Alb. tiendeydende Hartkorn, ligesom og det Kirken tilliggende Stykke Eng, Kokrog kaldet, af Hartkorn 2 Skpr. 2 Alb., stillet til Bortsalg ved een offentlig Auction, der Onsdagen den 9de Juni d. A. om Eftermiddagen Kl. 3 afholdes hos Sognefoged Søren Pedersen i Høiberg. Conditionerne og øvrige Salget vedkommende Dokumenter ere forinden til Eftersyn paa mit Contoir. Viborg, den 5te Mai 1841. C. Jespersen, Landsoverrets=Procurator.
Viborger Samler, 1841-05-06
Hermed følger Tillæg.) naar
Viborger Samler, 1841-05-06
Jndenlandske Efterretninger. Ved allerhøieste Resolution af 16de April er det tilladt, at Portoen for de Breve, som af Postvæsenet forsendes med Dampskibe fra den ene danske Havn til den anden, maa, forsaavidt disse Breve afsendes fra Damp skibenes Afgangssted og ikke ere bestemte længere bort end til de Steder, som ethvert Dampskib paa dets Tourer anløber, nedsættes til det Halve af den for Breves Forsendelse mellem fornævnte Steder nu gjeldende Taxt, samt at forbemeldte Portonedsættelse til det Halve tillige skal gielde for de Breve som til og fra selve Staden, Lübeck forsendes med Dampskib til og fra de danske Steder, som saadant Skib anløber, med Hensyn til at det danske Postvæsen har en egen Postexpedition i Lübeck. (Da.)
Viborger Samler, 1841-05-06
Fierde Hefte af "Militair=Repertoirets sjette Bind er udkommet. Af Redactionens Slutningsord erfares, at dette vor Armees eneste Tidsskrift ophører med dette dets 6te Bind, hvilket er mærkeligt, da det tæller over 500 Subskribenter og hidtil nød en kongelig Understøttelse, efter Forlydende, af 600 Rbd. aarligen. Da denne Understøttelse iøvrigt ingensinde har paalagt Redactionens literaire Virksomhed nogen Tvang i en fri videnskabelig Retning, hvorom næsten hvert Heftes Afdelinger vidne, saa kan det ikke betvivles, at Tidsskrivtets Ophør virkeligen ene er betinget af den i Slutningsordet angivne Omstændighed, at, efterat de trende Medredacteurer: Capitainerne Eus. Bruun, Blom og Baggesen efterhaanden ere fratraadte Redactionen, de tvende tilbageblevne Redacteurer Major Olsen og Capitain Fibiger formedelst deres Embedsforretninger ikke see sig istand til at anvende den fornødne Tid paa Varetagelsen af en Redactions Forpligtelser.
Viborger Samler, 1841-05-06
Den nylig afdøde ældste Sagfører ved den kgl. LandsOver-, samt Hof= og Stads=Ret, Cancellieraad Beyer var fra Reisby i Hertugdømmet Slesvig, og hans Dødsfald turde derfor interessere hans der endnu muligt levende Slægtninge og Bekjendtere. Som et Beviis paa, at Oldingen endnu levende interesserede sig for sin Fødeegn, skjøndt det vel var et halvt Aarhundrede siden han forlod den, anføres, at efterat det slesvigske Selskab for Udbredelse af dansk Læsning blandt Almuen havde udstædt sin Jndbydelse, var han den Første, der indfandt sig og tegnede sig for et ikke ubetydeligt Bidrag (han holdt ellers paa Skillingen), og bevidnede derhos med al en Yndlings Varme, hvor dette Foretagende glædede ham. Man kan sige om ham, at han gik i Graven med to Næser, da han foruden sin egen, fik een til, fordi han havde underskrevet den bekjendte Petition om Skattebevillingsret. Han efterlader sig en betydelig Formue og ingen Livsarvinger. (Dvk.)
Viborger Samler, 1841-05-06
Proprietair Ree til Dyrehovedgaard ved Corsøer, der agter at inddæmme et til hans Eiendom grændsende Stykke Strand af Corsøer Fjord, hvilket udgjør et Areal af omtrent 120 til 140 Tdr. Land, har under 3die Marts erholdt allerhøieste Tilsagn om, at det ved Jnddæmningen vundne Areal maa i 30 Aar fra Jnddæmningens Fuldførelse nyde fuldkommen Frihed for alle Skatter og andre Hartkorn paahvilende Byrder, hvorimod Jorden efter dette Tidsrums Udløb bliver at ansætte til upriviligeret Ager og Engs-Hartkorn til Opkrævning af de paa saadant Hartkorn hvilende Skatter og Afgivter. (Da.)
Viborger Samler, 1841-05-06
Kjøbenhavns Torvepriser, den 1ste Mai. Hvede 5 Rd. 1 Mk. 8 s. a 6 Rd. 1 Mk. 8 s., Rug 4 Rd. 3 Mk. 8 s. a 5 Rd., raad. Byg 2 Rd. 4 Mk. 12 s. s 2 Rd. 5 Mk. 12 s., trad. dito 2 Rd. 3 Mk. 12 s. a 2 Rd. 4 Mk. 4 s., Havre 2 Rd. 2 Mk. a 2 Rd. 3 Mk. 8 s. pr. Tønde. Smør 1 Mk. 8 s. a 1 Mk. 10 s. pr. 8.
Viborger Samler, 1841-05-06
Domme, afsagte i den Kgl. Landsoverret i Viborg. – Den 19de April 1841.
Viborger Samler, 1841-05-06
J Sagen Nr. 179. Ldsoprykt. Jespersen, befalet for Frøken Mette M. Stabell. i Randers, contra: 1) Ldsoprykt, Cancellieraad Møller, befalet for Frue Cathrine Marie Jørgensen, født Hasselbalch med Mand og Værge, Capitain Jørgensen i Horsens; 2) Ldsoprykt. Lykke, befalet for Jfr. Severine Andrea Hansen med Værge, Justitsraad Stadfeldt, og 3) Administrateurerne for de Broch Bredahlske Legater i Randers. (Citantinden, Frøken M. M. Stabell i Randers, paaanker under nærværende Sag en inden Randers Bytingsret den 13de Januar 1840 afsagt Dom i en Sag imellem Citantinden og de Jndstævnte, betræffende Uddelingen af det for Aaret 1839 forfaldne Brude-Udstyr af de Broch Bredahlske Legater.) Dom: "Bytingsdommen bør ved Magt at stande, dog saaledes, at det Prkt. Holm tillagte Salarium udredes af de Jndstævnte, Pastor Schønheyder, afg. Kjøbmand Ludvigsen, eller nu hans Bo, og borgerlig Raadmand Krogsgaard, Een for Alle og Alle for Een, som daværende Medlemmer af Administrationen for de Broch Bredahlske Legater i Randers. J Salarium til Cancellieraad Møller betaler Citantinden Mette M. Stabell 20 Rbd. S., hvorimod Processens Omkostninger for Overretten iøvrigt ophæves. Det Jdømte at efterkommes inden 8 Uger efter denne Doms lovlige Forkyndelse, under Adfærd efter Loven.
Viborger Samler, 1841-05-06
Ved Randers Bytingsret den 13de Januar 1840, er af Hr. Kammerjunker, Borgermester Koefoed saaledes kjendt for Ret: "Administrationen for Niels Broch og Lene Bre dahls Legater i Randers bør til nærværende Fru Cathrine Marie Jørgensen, født Hasselbalch, med Mand og Værge, Capitain Jørgensen, som dertil nærmest under denne Sag berettiget, at udbetale det ved Niels Brochs Testamente af 19de Febr. 1796, 4de Afdeling Nr. 18 bestemte MedgiftsUdstyrs Legat af 1400 Rbd. Sølv for Aaret 1838, med de af samme oplagte og paaløbende lovlige 4 pCt. aarl. Renter, indtil Betaling skeer. Processens Omkostninger ophæves. J Salair tilkjendes, de befalede Sagførere, Procuratorerne Holm og Jensen hver 20 Rbd. Sølv, som udredes af det Offentlige. Det Jdømte at udredes inden 15 Dage efter denne Doms lovlige Forkyndelse under Adfærd efter Loven."J Sagen Nr. 8. Ldsoveprøveprkt. Qvistgaard, befalet for Tjenestekarl Christen Laursen af Overfeldborg, contra: Ldsoprykt, Cancellieraad Møller mødte for Gomd. Jens Pedersen ibd.
Viborger Samler, 1841-05-06
(Under denne Sag paaanker Citanten, Tjenestekarl Christen Laursen af Overfeldborg, en inden Hjerm og Ginding Herreders Politiret den 26de August f. A. afsagt Dom i en Sag mellem ham og Jndstævnte, Gomd. Jens Pedersen ibd., betræffende de reelle Jnjurier, Sidstnævnte paastaaer at være sig tilføiede.) Dom: "Naar Citanten, Tjenestekarl Christen Laursen, efter foregaaende lovlig Stævning til Vedkommende inden sit Værneting med sin corporlige Eed bekræfter, at han ikke har forøvet det under Sagen ommeldte Overfald paa Jndstævnte, Gomd. Jens Pedersen, bør han for Jndstævntes Tiltale i denne Sag fri at være, og bør Processens Omkostninger for begge Retter i dette Tilfælde være ophævede. Trøster han sig derimod ikke til at aflægge denne Eed, bør han til Amtets Fattigkasse bøde 30 Rbd. Sølv, saa bør han og i dette sidste Tilfælde betale Jndstævnte i Erstatning 6 Rbd. i Sedler og 8 Rbd. 4 Mk. 13 s. Courant, eller sammes Beløb i Rigsbankpenge og Processens Omkostninger for Overretten med 20 Rbd. Sølv. At efterkommes inden 8 Uger efter denne Doms lovlige Forkyndelse under Adfærd efter Loven."
Viborger Samler, 1841-05-06
Ved Hjerm og Ginding Herreders Politiret den 26de August f. A. er af Overauditeur, Ridder, By- og Herredsfoged Petersen dømt saaledes: "Naar Jndstævnte, Ungkarl Christen Laursen af Hadderup Sogn, efter foregaaende lovlig Omgang, inden sit Værneting med sin corporlige Eed bekræfter, at han ei har tilføiet Citanten Gomd. Jens Pedersen af Overfeldborg i samme Sogn, den under Sagen paaklagede Vold, bør han for Citantens Tiltale fri at være. Trøster han sig derimod ikke til saadan Eed at aflægge, bør han hensættes i Fængsel paa Vand og Brød i 2 Gange 3 Dage, samt betale til Citanten i Erstatning 25 Rbd. Sølv. At efterkommes inden 3de Solemærker efter denne Doms lovlige Forkyndelse under Adfærd efter Loven." Nr. 30. - Jespersen Actor contra Bastrup Defensor for Arrestanten Jacob Christensen af Holstebroe Arrest, der tiltales for Tyveri: "Bytingsdommen er stadfæstet." - Ved Holstebroe Bytingsret den 23de Januar d. A. er Arrestanten dømt til at hensættes til Arbeide som Forbedringshuusfange i Viborg Tugt- og Forbedringshuus i 2 Aar. Nr. 73. - Nyboe Actor contra Lykke Defenfor for Tiltalte Thomas Christensen Hamburger, der under denne Sag sigtes for at have gjort sig skyldig i Tyveri, eller uhjemlet Besiddelse af stiaalne Koster, for Løsgjængeri og for ulov lig Omgang med Hittegods: "Dømt til at hensættes til Fæstningsarbeide paa Livstid. - Ved Bølling og Nørre Herreders Extraret den 6te Marts d. A. er Tiltalte dømt til, overensstemmende med den ham overgaaede Høiesteretsdom af 6te October 1817, samt allerhøieste Resol. af 20de Januar 1836, naar han igjen paagribes, at indsætes til Arbeide i Kjøbenhavns Fæstning paa Livstid.
Viborger Samler, 1841-05-06
Den 26de April: J Sagen No. 221.
Viborger Samler, 1841-05-06
Ldsoprykt. Cancellieraad Møller mødte for Handelshuset Am contra: sel Jacob Ree i Altona, Ldsoprykt. Jespersen mødte for Kjøbmand B. H. Cohn i Aalborg. (Hovedcitanten, Handelshuset Amsel J. Ree i Altona paaanker en inden Aalborg Bytingsret den 9de Juni f. A. afsagt Dom i en Sag mellem Appellanten og Contracitanten Komd. B. H. Cohn i Aalborg, betræffende en Fordring efter Contocourant og Vexler, stor Hamb. Bem. 77847 s., hvilke Sidstnævnte skulde være bemeldte Handelshuus skyldig, imod Størrelsen af denne Fordring har Contracitanten deels fremsat nogle Erindringer med Hensyn til de under Fordringen indbefattede Beregninger af Renter, Provision &c., og deels er han fremkommet med et Contrakrav stort 4755 Mk. 13 s.H. Bco., paa Erstatning for et formeentligen ved Hovedcitanten lidt Tab ved en Handel om 500 Tdr. Raps.) Dom: "Contracitanten, Kjøbmand B. H. Cohn i Aalborg, bør til Hovedcitanten, Handelshuset, Amsel Jacob Rei Altona, betale 7553 Mk. 6 s. Hamb. Banco, med Renter 5 pCt. deraf fra den 27de August 1839, indtil Betaling skeer. Processens Omkostninger for begge Retter ophæves. Det Jdømte udredes inden 8 Uger efter denne Doms lovlige Forkyndelse under Adfærd efter Loven.